PMIndiaData/PMIndiaSum huggingface dataset:
देहरादून मध्ये होणाऱ्या चौथ्या आंतरराष्ट्रीय योग दिन समारंभाचे नेतृत्व पंतप्रधान करणार

देहरादूनमध्ये 21 जून 2018 रोजी होणाऱ्या चौथ्या आंतरराष्ट्रीय योग दिन समारंभाचे नेतृत्व पंतप्रधान नरेंद्र मोदी करणार आहेत. हिमालयाच्या कुशीत दडलेल्या देहरादूनमधील वन संशोधन संस्थेच्या हिरवळीवर हजारो स्वयंसेवकांसह पंतप्रधान योगासने करणार आहेत. यानिमित्त जगभरात योगाशी संबंधित विविध कार्यक्रमांचे आयोजन करण्यात आले आहे. यापूर्वी 2015 मध्ये नवी दिल्लीतील राजपथावर, 2016 मध्ये चंदीगडमधील कॅपिटॉल कॉम्लेक्स येथे, तर 2017 मध्ये लखनऊमधील रमाबाई आंबेडकर सभास्थळ येथे पंतप्रधान योग दिनाच्या कार्यक्रमात सहभागी झाले होते. यानिमित्त जगभरातील योगप्रेमींना शुभेच्छा देतांना पंतप्रधान म्हणाले की, योग ही प्राचीन भारतीय ऋषीमुनींनी मानव जातीला दिलेली ही अमुल्य भेट आहे. योगाभ्यास हा केवळ शरीराला तंदुरुस्त ठेवण्याचा व्यायाम नाही, तर आरोग्याची हमी देणारे पारपत्र आहे, तंदुरुस्ती आणि मन:शांतीची गुरुकिल्ली आहे. तुम्ही सकाळी जे व्यायाम करता, तेवढ्या पुरता योगा मर्यादित नाही. तुमची दैनंदिन कामे मेहनतीने आणि संपूर्ण सजगतेने करणे हा देखिल योगाभ्यासाचा एक प्रकार आहे, असे पंतप्रधान म्हणाले. आजच्या अतिरेकाच्या जगात योगाभ्यासामुळे संयम आणि संतुलन शक्य होते. मानसिक दबाव असलेल्या या जगात योगामुळे शांती मिळते. दुर्लक्षित जगात योगाभ्यासामुळे लक्ष केंद्रीत करायला मदत मिळते. भयमुक्त जगात योगाभ्यासामुळे आशा, सामर्थ्य आणि धैर्य प्राप्त होते, असे पंतप्रधान म्हणाले. आंतरराष्ट्रीय योग दिनाच्या आदल्या दिवशी पंतप्रधानांनी समाज माध्यमांवर विविध योगासनांची सविस्तर माहिती दिली आहे. तसेच जगभरात विविध ठिकाणी योगासने करणाऱ्या लोकांची छायाचित्रेही पंतप्रधानांनी सोशल मिडियावर दिली आहेत.
नौदलाच्या आयएनएस कलवरी या पाणबुडीचे पंतप्रधानांच्या हस्ते उद्या राष्ट्रार्पण

पंतप्रधान नरेंद्र मोदी यांच्या हस्ते नौदलाची आयएनएस कलवरी ही पाणबुडी उद्या राष्ट्रार्पण केली जाणार आहे. मुंबईत हा समारंभ आयोजित करण्यात आला आहे. आयएनएस कलवरी ही डिझेल-इलेक्ट्रीक पाणबुडी असून माझगाव डॉक शिपबिल्डर्स लिमिटेडने भारतीय नौदलासाठी ती तयार केली आहे. अशाप्रकारच्या एकूण सहा पाणबुडया भारतीय नौदलात दाखल होणार असून कलवरी ही या ताफ्यातील पहिली पाणबुडी आहे. “मेक इन इंडिया”या उपक्रमाचे यशस्वी उदाहरण म्हणून या पाणबुडीकडे पाहिले जाते. फ्रेंच सहकार्यातून हा प्रकल्प साकारला आहे. नेव्हल डॉकयार्ड येथे संरक्षण मंत्री, महाराष्ट्र शासनाचे प्रतिनिधित्व करणारे मान्यवर आणि ज्येष्ठ नौदल अधिकाऱ्यांच्या उपस्थित पंतप्रधान ही पाणबुडी देशाला अर्पण करतील. त्यानंतर ते उपस्थितांना संबोधित करणार असून पाणबुडीची पाहणीही करणार आहेत.
तामिळनाडूच्या  कुन्नुर येथे नवीन वायरल लस निर्मिती कारखाना स्थापन करण्यासाठी  पास्चर इंस्टीट्यूट ऑफ इंडियाला 30 एकर जमीन वितरित करायच्या प्रस्तावाला  मंत्रिमंडळाची मंजुरी

पंतप्रधान नरेंद्र मोदी यांच्या अध्यक्षतेखाली केंद्रीय मंत्रिमंडळाने तामिळनाडूच्या कुन्नुर येथे नवीन वायरल लस निर्मिती कारखाना स्थापन करण्यासाठी पास्चर इंस्टीट्यूट ऑफ इंडियाला 30 एकर जमीन वितरित करायच्या प्रस्तावाला मंजुरी दिली आहे. या प्रकल्पामुळे पीआयआय, कुन्नूर येथे वायरल लस (उदा. टीसीए कांजिण्या प्रतिबंधक लस, जपानी इंसेफ्लाइटिस लस वगैरे ) आणि एंटी सीरा (उदा. सर्प विष प्रतिबंधक आणि एंटी रैबिज सीरा) चे उत्पादन केले जाईल. जमिनीच्या हस्तांतरणासाठी कुठलाही खर्च येणार नाही. आरोग्य आणि कुटुंब कल्याण मंत्रालय द्वारा या प्रकल्पासाठी वापरण्यात येणाऱ्या जमिनीसाठी ‘औद्योगिक’ ऐवजी ‘संस्थागत’ असा बदल केला जाईल. लाभ : जमीन वितरित केल्यामुळे मुलांसाठी जीवन रक्षक लसीच्या उत्पादनाला चालना मिळेल. तसेच देशात लसीकरण सुरक्षा बळकट होईल आणि लसीचा खर्च कमी होईल आणि आयातीवरील खर्चही कमी होईल.